PRILOG III. – PRIJEDLOG UGOVORA

Družba sestara milosrdnica sv. Vinka Paulskoga – Zagreb, Frankopanska 17, 10 000 Zagreb, OIB: 09456474627 zastupane po Ivanki Đogaš, vrhovnoj ekonomi (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_, zastupan po direktoru/ici \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Izvršitelj),

sklopili su dana \_\_\_\_\_\_\_\_\_\_\_\_\_\_\_\_\_\_ sljedeći:

**UGOVOR ZA PRUŽANJE USLUGE**

**stručnog nadzora građevinskih radova i koordinatora zaštite na radu u fazi izvođenja radova u sklopu projekta**

**Izrada projektne dokumentacije i provedba mjera zaštite samostana sestara milosrdnica s crkvom sv. Vinka Paulanskoga, Frankopanska 15-17, Zagreb**

**Predmet ugovora**

**Članak 1.**

(1) Ovaj ugovor sklapa se na temelju provedenog postupka nabave s obveznom objavom za neobveznike Zakona o javnoj nabavi, koji se vodi pod brojem \_\_, Odluke o odabiru ekonomski najpovoljnije ponude od \_\_.\_\_.2021. i ponude Izvršitelja broj \_\_ od \_\_.\_\_.2021. koja je u navedenom postupku nabave odabrana kao najpovoljnija.

**Članak 2.**

(1)Predmet ovog Ugovora je usluga stručnog nadzora građenja i koordinatora za zaštitu na radu u fazi izvođenja radova za provedbu mjera zaštite samostana sestara milosrdnica s crkvom sv. Vinka Paulanskoga, blagovaonice u sklopu crkve Sv. Vinka Paulskog te paviljona s kapelom u sklopu projekta Izrada projektne dokumentacije i provedba mjera zaštite samostana sestara milosrdnica s crkvom sv. Vinka Paulanskoga, Frankopasnka 15-17, Zagreb (dalje: Projekt) u svemu prema opisu predmeta nabave i tehničkim specifikacijama iz Poziva na dostavu ponuda, što predstavlja sastavni dio ovog Ugovora.

(2) Ponuda i Ugovorni troškovnik Izvršitelja, u kojem su detaljno opisane usluge iz stavka 1. ovog članka, prilažu se ovom Ugovoru i čine njegov sastavni dio.

(3) Izvršitelj se obvezuje ugovorenu uslugu izvršavati s obveznim angažmanom potrebnog broja stručnjaka kako bi predmetna usluga bila završena u zahtijevanom roku i obimu za izvršenje, te osigurati da sve usluge koje su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

(4) Osim stručnog osoblja navedenog u ponudi Izvršitelja, Izvršitelj može tijekom provedbe Ugovora angažirati dodatno stručno osoblje i logističku podršku u skladu s opsegom i potrebama pružanja pod uvjetom da se ne mijenja opseg i sadržaj usluge koji su predmet obavljanja usluge te ugovorena cijena.

**Članak 3.**

(1) Izvršitelj izjavljuje i potvrđuje da je prije zaključenja Ugovora upoznat sa svom potrebnom dokumentacijom radova na čije izvođenje se odnose ugovorene usluge, da je upoznat s lokacijom na kojoj se izvode radovi i s prijedlogom Ugovora o javnoj nabavi radova za provedbu mjera zaštite samostana sestara milosrdnica s crkvom sv. Vinka Paulanskoga, blagovaonice u sklopu crkve Sv. Vinka Paulskog te paviljona s kapelom, te da je dobio sve potrebne informacije o svim okolnostima koje mogu utjecati na obavljanje usluga po ovom Ugovoru.

(2) Shodno navedenom, Izvršitelj nema pravo zahtijevati povećanje cijene ili isplatu neke druge naknade pozivajući se da u vrijeme davanja ponude nije bio detaljno upoznat s uvjetima pružanja usluge.

(3) Izvršitelj se potpisom ovog Ugovora odriče prava na moguće prigovore s osnova nepoznavanja uvjeta i načina izvršenja usluge.

**Vrijednost radova**

**Članak 4.**

(1) Za izvođenje radova iz članka 2. ovog Ugovora ugovaraju se jedinične cijene prema troškovniku koji je sastavni dio ugovora, slijedom kojih se ugovara cijena stručnog nadzora u iznosu od:

Cijena bez PDV ………. HRK

(Slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

PDV ………. HRK

(Slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Sveukupno: ………. HRK

(Slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

(2) Cijena radova iz prethodnog stavka je nepromjenjiva.

(3) Ugovorna cijena pokriva sve obveze i troškove Izvršitelj iz ovog Ugovora i sve što je potrebno za točno izvođenje i dovršenje ugovorenih radova i otklanjanje svih nedostataka.

(4) Smatra se da je Izvršitelj temeljio ugovornu cijenu na podacima, interpretacijama, potrebnim obavijestima i na saznanju o svim relevantnim stvarima koje su navedene u članku 3. ovoga Ugovora.

(5) Izvršitelj nema pravo na povećanje ugovorne cijene u slučaju produljenja roka pružanja usluge koji je posljedica produljenja roka izvođenja radova temeljem Ugovora o nabavi radova za provedbu mjera zaštite samostana sestara milosrdnica s crkvom sv. Vinka Paulanskoga, blagovaonice u sklopu crkve Sv. Vinka Paulskog te paviljona s kapelom, osim u slučaju produljenja roka izvođenja radova zbog dodatnih radova koji nisu bili predviđeni osnovnim Ugovorom nabavi radova za provedbu mjera zaštite samostana sestara milosrdnica s crkvom sv. Vinka Paulanskoga, blagovaonice u sklopu crkve Sv. Vinka Paulskog te paviljona s kapelom i dokumentaciji na kojoj se temelji.

(6) Izračun cijene za produljenje roka pružanja usluge zbog okolnosti iz stavka 5. ovoga Ugovora izvršit će se na način da se ukupna ugovorena cijena usluge za ugovorene do 30. 4. 2021. godine (s PDV-om) preračuna u dane, a pri čemu se uzima da mjesec ima 30 dana, i pomnoži s brojem dana za koje je produžen rok izvršenja usluge.

(7) U slučaju produljenja roka izvođenja radova, Izvršitelj neće imati mogućnost potraživanja dodatnih sredstava, ukoliko nije poduzeo sve potrebne stručne radnje ili je njegovo nepostupanje dovelo do produljenja roka.

**Način obračuna i uvjeti plaćanja**

**Članak 5.**

(1) Za izvršenje ugovorenih usluga ne plaća se predujam.

(2) Izvršitelj će za izvršene usluge ispostavljati mjesečne privremene i okončanu situaciju u formi računa. Naručitelj se obvezuje platiti račun Izvršitelju u roku u roku od deset (10) dana od dana od dana primitka sredstava temeljem Ugovoru o dodjeli bespovratnih financijskih sredstava za operacije koje se financiraju iz fonda solidarnosti Europske unije - Izrada projektne dokumentacije i provedba mjera zaštite samostana sestara milosrdnica s crkvom sv. Vinka Paulanskoga, Frankopasnka 15-17, Zagreb, na IBAN Izvršitelja, članova zajednice izvršitelje ili podugovaratelja ako je primjenjivo.

(3) Privremene situacije se ispostavljaju najviše jednom mjesečno (za kalendarski mjesec – što se naznačuje u računu) prema postotku izvedenih radova iz Ugovora o javnoj nabavi radova ­­ za provedbu mjera zaštite samostana sestara milosrdnica s crkvom sv. Vinka Paulanskoga, blagovaonice u sklopu crkve Sv. Vinka Paulskog te paviljona s kapelom što se utvrđuje u građevinskoj knjizi, na temelju odobrene privremene i okončane situacije izvedenih radova, te prema planu opremanja. Privremene situacije Izvršitelj će dostavljati Naručitelju do 10-tog dana u mjesecu za protekli mjesec.

(4) Predstavnik Naručitelja će ovjeriti situaciju za izvršene usluge u roku od 7 (sedam) radnih dana od dana primitka. U prilogu situacije Izvršitelj je dužan priložiti specifikaciju izvršenih usluga.

(5) Izvršitelj će izdati okončanu situaciju nakon što Naručitelj odobri Izvršiteljev završni izvještaj.

(6) Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati Izvršitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

(7) Izvršitelj ne smije, bez suglasnosti Naručitelja, svoja potraživanja prema Naručitelju, po ovom Ugovoru, prenositi na treće osobe.

**Članak 6.**

(1) Usluge iz članka 2. ovog Ugovora potrebno je izvršavati prema rokovima i dinamici izvođenja radova. S pružanjem navedenih usluga Izvršitelj će započeti uvođenjem izvođača radova u posao, a uslugu je potrebno izvršavati do predviđenog kraja građenja odnosno do predaje završnog izvještaja nadzornih inženjera, ovjere okončane situacije izvođača.

(2) Trajanje ugovora o izvođenju radova koji su predmet usluga iz članka 2. ovog Ugovora previđeno je do 30. 4. 2021. godine.

(3) U slučaju produženja roka izvođenja radova koji su predmet nadzora produžuju se i rok pružanja usluge Izvršitelja sukladno produženom roku izvođenja radova.

**Prava i obveze Izvršitelja**

**Članak 7.**

1) Izvršitelj je obvezan uslugu stručnog nadzora obavljati sukladno odredbama ovoga Ugovora, Poziva na dostavu ponuda, ponudi Izvršitelja, te sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, 107/15, 20/17, NN 98/19, NN 121/19), važećim zakonima i pravilima struke.

(2) Uslugu stručnog nadzora potrebno je provoditi svakodnevno tijekom izvođenja radova.

(3) Osim aktivnosti određenih člankom 58. Zakona o gradnji (NN 153/13, 20/17, 39/19, 125/19), poslovi stručnog nadzora posebice obuhvaćaju:

* provjeru trošenja sredstava po namjeni, dinamici i visini (kontrola: izmjera, građevinske knjige, situacija, proračuna razlike u cijeni, obračuna nepredviđenih i naknadnih radova, realizacije planirane dinamike financiranja, utroška sredstava u odnosu na postavke iz investicijskog programa, režijskih sati radnika i mehanizacije, poduzimanje odgovarajućih mjera ako se ocijeni da će doći do prekoračenja investicijskog iznosa);
* provjeru ugovorenih rokova (utvrđivanje rokova početka, praćenje odvijanja radova prema operativnom planu te interveniranje u slučaju odstupanja od plana, kontrola da li gradilište raspolaže s radnicima odgovarajuće kvalifikacijske strukture i odgovarajućom mehanizacijom prema operativnom planu, pregled eventualnog rebalansa plana, kontrola među rokova i sl.);
* provjeru kvaliteta radova (vizualni pregled, kontrola i pregled dokumentacije kojom izvođač dokazuje kvalitetu u pogledu rezultata ispitivanja i učestalosti, pregled rada terenskih laboratorija izvođača, nazočnost kod uzimanja uzoraka za ispitivanje, preuzimanje radova, pregled pogona izvođača i podizvođača izvan gradilišta, preuzimanje opreme, organiziranje kontrolnih ispitivanja, po potrebi organiziranje pregleda po specijaliziranim stručnjacima, poduzimanje mjera za otklanjanje nedostataka i dr.); upotrebe materijala sukladno glavnom projektu i troškovniku, provođenje koncepcije građevine sukladno glavnom projektu, tumačenje nejasnoća iz navedenih projekata;
* ostalo (kontrola unošenja podataka u građevinski dnevnik, ovjeravanje situacija, razni izvještaji i analize, koordiniranje rada pojedinih sudionika u gradnji, sudjelovanje u postupku primopredaje i konačnog obračuna te obavljanje drugih poslova ako je za to ovlašten od Naručitelja);
* pisano izvješćivanje naručitelja (mjesečno);
* pravovremeno obavještavanje Naručitelja o svim okolnostima koje utječu ili mogu utjecati na izvođenje radova, odnosno provedbu Projekta bez kašnjenja, odnosno o onim okolnostima koje mogu dovesti do odstupanja u pravovremenom izvršavanju aktivnosti iz Projekta;
* surađivanje s ovlaštenim predstavnikom Naručitelja i Voditeljem projekta;
* davanje mišljenja na dodatna potraživanja izvođača radova (dodatni radovi, povećanje ugovorenih cijena);
* pružanje stručne pomoći Naručitelju kod odabira pojedinih materijala, instalacija, opreme;
* pružanje stručne pomoći Naručitelju oko razjašnjavanja pitanja i nejasnoća oko izvođenja radova

(4) Za pružanje usluge stručnog nadzora imenovan je sljedeći stručnjak:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Koordinator zaštite na radu u fazi izvođenja radova**

**Članak 8.**

(1) Izvršitelj je dužan, tijekom izvršenja ugovora, odnosno izvođenja radova nad kojima se pruža usluga nadzora, imati angažiranog Koordinatora za zaštitu na radu tijekom građenja, sukladno odredbama Zakona o zaštiti na radu (NN 71/14, 118/14, 154/14, 94/2018, i 96/2018), Pravilnik o zaštiti na radu na privremenim gradilištima (NN 48/2018) i Pravilnika o osposobljavanju iz zaštite na radu i polaganju stručnog ispita (NN 112/14).

(2) Koordinator zaštite na radu tijekom građenja obvezan izvršavati uslugu u skladu s propisima iz stavka 1. ovoga članka te Projektnim zadatkom, a posebno je dužan:

* izraditi ili dati izraditi plan izvođenja radova prema provedbenom propisu, uzimajući u obzir pravila primjenjiva na pojedinom radilištu, vodeći računa o svim aktivnostima koje se obavljaju na radilištu, koji mora sadržavati i posebne mjere ako su poslovi na radilištu opasni radovi prema provedbenom propisu;
* koordinirati primjenu općih načela zaštite na radu kod donošenja odluka o rokovima i bitnim mjerama tijekom planiranja i izvođenja pojedinih faza rada, koje se izvode istodobno ili u slijedu;
* koordinirati izvođenje odgovarajućih postupaka kako bi se osiguralo da poslodavci i druge osobe dosljedno primjenjuju opća načela zaštite na radu i izvode radove u skladu s planom izvođenja radova;
* izraditi ili dati izraditi potrebna usklađenja plana izvođenja radova i dokumentacije sa svim promjenama na gradilištu;
* osigurati suradnju i uzajamno obavješćivanje svih izvođača radova i njihovih radničkih predstavnika;
* provjeravati provode li se radni postupci na siguran način i usklađivati propisane aktivnosti;
* organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište.

(3) U cilju provedbe zadaća iz stavka 1. i 2. ovoga članka koordinator je dužan dnevno obilaziti gradilište evidentirati i konstatirati eventualno uočene nedostatke, odnosno nepravilnosti upisom u kontrolne (tzv. „*checking*“) liste koje je dužan čuvati na gradilištu, a jedan primjerak iste uručiti inženjeru gradilišta, Nadzornom inženjeru te predstavniku Naručitelja.

(4) Za koordinatora zaštite na radu tijekom građenja imenovan je \_\_\_\_\_\_\_\_\_\_\_\_\_\_\_\_\_\_\_\_\_\_\_.

**Zajedničke odredbe**

**Članak 9.**

(1) Izvršitelj je dužan izvršavati usluge stručno i kvalitetno u skladu s važećim propisima, ugovorom o radovima čije izvršenje Izvršitelj nadzire i ostalim zakonima i drugim propisima koji uređuju područja stručnog nadzora i građenja, podzakonskim aktima, te svim odgovarajućim važećim tehničkim normativima i pravilima struke.

(2) Izvršitelj niti njegovo osoblje neće primati niti pristati primiti od bilo koga ili ponuditi nekoj osobi ili pribaviti za neku osobu dar, naknadu, proviziju ili protuuslugu bilo koje vrste kao nagradu za pružanje ili propuštanje nekog čina u vezi sa izvršenjem ovog ugovora ili za pokazivanje naklonosti ili nenaklonosti prema bilo kojoj osobi u vezi sa ovim ugovorom. Izvršitelj će poštivati sve relevantne zakone i propise te kodekse koji se odnose na borbu protiv mita i korupcije.

(3) Izvršitelj će poduzeti sve potrebne radnje i/ili mjere da spriječi ili prekine svaku situaciju koja bi mogla ugroziti nepristranost i objektivnost njegovog postupanja.

(4) Izvršitelj je obvezan u obavljanju usluga po ovom Ugovoru zastupati interese Naručitelja.

(5) Izvršitelj je obvezan postupiti po svim osnovanim primjedbama i zahtjevima Naručitelja. Osnovanim primjedbama i zahtjevima Naručitelja smatraju se primjedbe i zahtjevi koji imaju za cilj ispunjenje obveza Izvršitelja po ovom Ugovoru.

(6) Ako bilo koji nepredviđeni događaj, djelovanje ili previd, izravno ili neizravno ometaju izvršavanje ugovora, bilo djelomično ili u potpunosti Izvršitelj će bez odgode i na vlastitu inicijativu obavijestiti Naručitelja. Obavijest mora uključivati opis problema, datum njegovog nastanka i mjere koje je Izvršitelj poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz Ugovora.

(7) Izvršitelj će Naručitelju ili bilo kojoj osobi koju Naručitelj ovlasti, dopustiti da provjeri i provede reviziju evidencije i računa koji se odnosi na usluge te da napravi preslike istih, tijekom i nakon pružanja Usluga.

(8) Dokumentacija koja se na gradilištu čuva sukladno Zakonu o građenju čuvat će se u prostorijama Naručitelja.

(9) Izvršitelj je dužan u ispunjavanju obveze iz svoje profesionalne djelatnosti, a koje su predmet ovoga Ugovora, postupati s povećanom pažnjom (pažnja dobrog stručnjaka).

**Članak 10.**

(1) Izvršitelj nema pravo samostalno odobravati Izvođaču radova, koji su predmet nadzora po ovom Ugovoru, produljenje roka završetka radova, izvođenje dodatnih radova ili viška radova, povećanje ugovorne cijene niti ima pravo odobravati bilo kakve promjene ili odstupanja od Glavnog /ili Izvedbenog projekta, odnosno izmjeni Ugovora o radovima bez prethodne pisane suglasnosti Naručitelja.

**Nadzorni inženjer i drugo osoblje izvršitelja**

**Članak 11.**

(1) Izvršitelj će u roku od 7 (sedam) dana od stupanja na snagu Ugovora dostaviti Naručitelju popis osoblja za obavljanje usluga. Stručnjaci koje je Izvršitelj predložio u svojoj ponudi moraju stvarno i sudjelovati u izvršenju Ugovora.

(2) Tijekom izvršenja ugovora Izvršitelj može predložiti zamjenu stručnjaka nominiranih u ponudi samo uz odobrenje Naručitelja. Naručitelj će prihvatiti zamjenu samo ako predloženi novi stručnjak/ci ispunjava/ju minimalne uvjete tražene u Pozivu na dostavu ponuda i ima/ju minimalne obrazovne i stručne kvalifikacije kao stručnjak/ci nominiran/i u ponudi. Dokazi o ispunjavanju uvjeta za novog stručnjaka dostavljaju se uz zahtjev za zamjenu.

(3) Zamjenu u ponudi imenovanog Stručnjaka 1, a čije se iskustvo ocjenjivalo kao jedan od kriterija za odabir ekonomski najpovoljnije ponude, Naručitelj će odobriti samo u slučaju da predloženi novi stručnjak, uz obrazovne i stručne kvalifikacije, ima minimalno specifično iskustvo (reference) kao i stručnjak kojeg zamjenjuje i da temeljem specifičnog iskustva ostvari minimalno isti broj bodova kao i inicijalno predloženi stručnjak.

(4) Izvršitelj će po potpisu Ugovora, a najkasnije do datuma uvođenja u posao, dostaviti Naručitelju na odobrenje organizacijsku shemu s planom pružanja usluga koja odgovara opsegu, vrstama i dinamici izvođenja radova. Organizacijska shema činit će sastavni dio ovog Ugovora.

(5) Izvršitelj će predložiti Naručitelju imenovanje koordinatora za zaštitu na radu u fazi izvođenja radova koji mora biti prisutan na gradilištu za cijelo vrijeme izvođenja radova.

(6) Nadzornog inženjera imenovat će Naručitelj na prijedlog Izvršitelja u roku od 8 (osam) dana od dana zaprimanja prijedloga.

(7) Nadzorni inženjer za građevinske radove je odgovoran za cjelovitost i međusobnu usklađenost obavljanja usluga nadzornih inženjera i dužan je o tome sastaviti završno izvješće.

(8) Nadzorni inženjer će svoje obveze, dužnosti i odgovornosti izvršavati sukladno propisima iz članka 2. ovog Ugovora bez obzira da li jesu ili nisu izrijekom navedene u ovom Ugovoru.

(9) Izvršitelj će za nadzorne inženjere i svoje drugo osoblje koje radi na poslovima s posebnim uvjetima rada osigurati da su osposobljeni za rad na siguran način, te da posjeduju odgovarajuća uvjerenja o zdravstvenoj sposobnosti radnika sukladno zahtjevima Zakona o zaštiti na radu, te Pravilnika o poslovima s posebnim uvjetima rada (Narodne novine 5/1984, 71/2014).

**Članak 12.**

(1) Naručitelj zadržava pravo zahtijevati zamjenu bilo koga od osoblja Izvršitelja ako takva osoba opetovano propušta izvršavati ugovorne obveze. Sve eventualne troškove povezane sa zamjenom osoblja snosi Izvršitelj.

(2) Osoblje Izvršitelja koje je angažirano za provedbu uvjeta i zahtjeva ovog Ugovora treba biti u mogućnosti komunicirati na hrvatskom jeziku i latiničnom pismu, a ukoliko ne poznaju hrvatski jezik i latinično pismo, Izvršitelj je obvezan o vlastitom trošku osigurati kvalificiranog prevoditelja.

**Podugovaranje (ako je primjenjivo)**

**Članak 13.**

(1) Sukladno Ponudi, Izvršitelj će dio Ugovora dati u podugovor sljedećem/im podugovaratelju/ima:

* (navesti naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa i zakonski zastupnici podugovaratelja).

(2) Podugovaratelj(i) će izvršavati sljedeće radove obuhvaćene ovim Ugovorom:

* (navesti predmet, količinu, vrijednost podugovora i postotni dio Ugovora koji se daje u podugovor)

(3) Za usluge koje će izvršiti podugovaratelj, Naručitelj neposredno plaća podugovoratelju na način utvrđen u čl. 5 ovog Ugovora.

(4) Sudjelovanje podugovaratelja ne utječe na odgovornost Izvršitelja za izvršenje Ugovora.

(5) Izvršitelj može tijekom izvršenja Ugovora od Naručitelja zahtijevati:

* promjenu podugovaratelja za onaj dio Ugovora koji je prethodno dao u podugovor;
* uvođenje jednog ili više novih podugovaratelja čiji ukupni udio ne smije prijeći 30% vrijednosti Ugovora bez PDV-a, neovisno o tome je li prethodno dao dio Ugovora u podugovor ili ne;
* preuzimanje izvršenja dijela Ugovora koji je prethodno dao u podugovor.

(6) Uz zahtjev za izmjenu iz prethodnog stavka Izvršitelj mora Naručitelju dostaviti sljedeće podatke i dokumente za novog podugovaratelja:

* predmet, količinu, vrijednost podugovora i postotni dio Ugovora koji se daje u podugovor i
* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa i zakonski zastupnici podugovaratelja

(7) Podugovaratelji koji se uvode tijekom trajanja ugovora o nabavi, moraju ispunjavati uvjete propisane za podugovaratelje sukladno Pozivu na dostavu ponude.

**Članovi zajednice ponuditelja**

**Članak 14.**

(1) Zajednica gospodarskih subjekata izvršava Ugovor sukladno svojoj zajedničkoj ponudi u kojoj je navedeno koji dio Ugovora i u kojoj vrijednosti izvršava pojedini član zajednice gospodarskih subjekata.

(2) Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio ako zajednica ponuditelja ne odredi drugačije.

(3) Zajednica gospodarskih subjekata će odrediti člana s kojom će se u ime zajednice gospodarskih subjekata odvijati komunikacija s Naručiteljem u svrhu izvršavanja Ugovora.

**Obveze naručitelja**

**Članak 15.**

(1) Naručitelj će imenovati osobu koja će biti njegov predstavnik za upravljanje Ugovorom. Predstavnik Naručitelja će u ime Naručitelja komunicirati s Izvršiteljem.

(2) Ako Predstavnik Naručitelja mora privremeno biti odsutan s gradilišta tijekom izvođenja radova, tada će Naručitelj imenovati odgovarajuću zamjenu.

(3) Naručitelj će u najkraćem mogućem roku bez dodatne naknade Izvršitelju staviti na raspolaganje sve informacije i dokumente koje posjeduje, a vezani su uz izvršenje Usluga.

**Jamstvo za uredno ispunjenje ugovora**

**Članak 16.**

1) Jamstvo za uredno ispunjenje ugovora predstavlja osiguranje Naručitelju za slučaj povrede ugovornih obveza od strane Izvođača.

(2) Izvođač je dužan u roku od 15 (petnaest) radnih dana od potpisivanja Ugovora Naručitelju dostaviti jamstvo za uredno ispunjenje Ugovora za slučaj povrede ugovorenih obveza i to u visini od 10% (deset posto) vrijednosti ugovora bez PDV-a, u obliku neopozive bankarske garancije naplative „na prvi poziv“ i „bez prava prigovora“ s rokom važenja 60 (šezdeset) dana nakon ugovorenog roka za završetak ugovora, ili uplatom novčanog pologa u iznosu 10% vrijednosti Ugovora o nabavi bez PDV-a na žiro račun IBAN: HR5123400091110098448 , s pozivom na broj: (upisati datum uplate npr. 7-7-2021) uz naznaku svrhe „jamstvo za uredno ispunjenje ugovora – Nabava usluge stručnog nadzora građevinskih radova i koordinatora zaštite na radu u fazi izvođenja radova.

(3) U slučaju propusta Izvođača da dostavi jamstvo za uredno ispunjenje ugovora u roku utvrđenom ovim člankom Ugovora, Naručitelj može raskinuti Ugovor i naplatiti Izvođačevo jamstvo za ozbiljnost ponude. Nikakva plaćanja neće biti izvršena u korist Izvođača prije dostave jamstva.

(4) U slučaju sklapanja dodataka Ugovoru koji bi rezultirali povećanjem ugovorene cijene, Izvođač je dužan u roku od 10 dana od dana sklapanja dodatka Ugovora dostaviti novo jamstvo izdano na razmjerno uvećani iznos, tako da isto iznosi 10% nove ukupne vrijednosti ugovora sa dodacima ili dodati jamstvo za razliku iznosa (bez PDV-a). U slučaju produljenja trajanja Ugovora, Izvođač je u roku 10 dana od dana potpisivanja dodatka ugovora o nabavi dostaviti jamstvo za uredno izvršenje ugovora s produljenim rokom trajanja (a na način da trajanje istog iznosi minimalno 60 dana dulje od novog produljenog roka za završetak radova).

(5) Dopušteno je da Zajednica gospodarskih subjekata dostavi bankovno jamstvo za uredno izvršenje ugovora koje se sastoji od više bankarskih garancija ili novčanih pologa, koje daju članovi Zajednice gospodarskih subjekata, a koji u ukupnom zbroju predstavljaju traženu visinu jamstva ili da jamstvo dostavi samo jedan član zajednice. U slučaju da jamstvo daje samo jedan član Zajednice gospodarskih subjekata, u tekstu bankarske garancije ili u opisu plaćanja (u slučaju uplate novčanog pologa) naznačit će se da se jamstvo odnosi na sve članove zajednice gospodarskih subjekata.

(6) Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.

(7) Naručitelj će također naplatiti jamstvo za uredno ispunjenje Ugovora u slučajevima:

− propusta Izvršitelja da produlji važenje jamstva za uredno ispunjenje Ugovora kako je to opisano u stavku 4. ovog članka;

− propusta Izvršitelja da otkloni povredu Ugovora u roku od 7 (sedam) dana nakon što primi obavijest Naručitelja kojom se traži da se povreda otkloni ili;

− okolnosti koje daju pravo Naručitelju da raskine ugovor prema članku 17. ovoga Ugovora i to u punom iznosu istog jamstva, bez obveze vraćanja naplaćenog iznosa.

(8) Neiskorišteno jamstvo Naručitelj će vratiti Izvođaču u roku od 15 dana nakon ugovorenog roka za izvršenje ugovornih obveza.

**Raskid ugovora**

**Raskid ugovora od strane naručitelja**

**Članak 17.**

(1) Ukoliko Izvršitelj propusti izvršiti neke obveze iz ovog Ugovora, predstavnik Naručitelja će putem pisane obavijesti zatražiti od Izvršitelja da ispuni obvezu u dodatnom primjerenom roku ne dužem od 7 dana.

(2) Naručitelj ima pravo raskinuti Ugovor ukoliko Izvršitelj:

* ne postupi prema obavijesti sukladno prethodnom stavku;
* svojom radnjom ili propustom prouzroči zastoj ili usporenje izvođenja radova koji su predmet pružanja usluga po ovom Ugovoru;
* odbija ili zanemaruje provesti naloge koje mu daje Naručitelj;
* podugovara usluge bez suglasnosti Naručitelja;
* dođe u situaciju da ne može više ispunjavati svoje obveze prema ovom Ugovoru ;
* bude pravomoćno osuđen za prijevaru, korupciju, uključenost u neku kriminalnu organizaciju, pranje novca ili neku drugu kažnjivu aktivnost;
* nije u mogućnosti dati prikladnu zamjenu za nekog od osoblja Izvršitelja;
* ne ispunjava zakonske uvjete za obavljanje djelatnosti stručnog nadzora građenja ili nema angažiranog Koordinatora II;
* u drugim slučajevima kršenja ugovora predviđenim Ugovorom ili propisima iz članka 2. ovog Ugovora.

(3) U slučaju raskida Ugovora iz razloga navedenih u stavku (2) ovog članka Naručitelj će platiti Izvršitelju samo izvršene usluge umanjene za troškove i štetu koju Naručitelj trpi zbog raskida Ugovora.

(4) U slučaju raskida iz razloga navedenih u stavku (2) ovog članka, Naručitelj ima pravo potraživati od Izvršitelja naknadu štete koja mu je nastala zbog raskida. Izvršitelj snosi sve troškove vezane uz raskid Ugovora. Pravo Naručitelja na naknadu štete nema utjecaja na ostala prava koja Naručitelj ostvaruje sukladno Ugovoru.

(5) Naručitelj ima pravo raskinuti ovaj Ugovor u slučaju da se iz bilo kojeg razloga raskine Ugovor o izvođenja radova za provedbu mjera zaštite samostana sestara milosrdnica s crkvom sv. Vinka Paulanskoga, blagovaonice u sklopu crkve Sv. Vinka Paulskog te paviljona s kapelom koji su predmet nadzora po ovom Ugovoru. U tom slučaju Naručitelj je obvezan platiti Izvršitelju samo usluge izvršene do raskida Ugovora.

(6) Raskid ugovora neće imati utjecaja na druga prava ugovornih stranaka predviđena ugovorom. Nakon raskida, Naručitelj može sklopiti bilo koji ugovor s trećom osobom, u kojem slučaju je Izvršitelj dužan naknaditi štetu koja Naručitelju nastane zbog sklapanja novog ugovora o nabavi usluga, uključujući naknadu štete koji nastane zbog razlike u vrijednosti nabave.

(7) U slučaju raskida Ugovora iz razloga navedenih u stavku (2) i (6) ovoga članka Naručitelj je ovlašten štetu i troškove naplatiti iz Izvršiteljevog jamstva za uredno ispunjenje Ugovora.

(8) U slučaju raskida Ugovora Izvršitelj je dužan bez odgode predati Naručitelju svu do tada prikupljenu i izrađenu dokumentaciju potrebnu za primopredaju izvedenih radova.

Članak 18.

(1) Ovaj se Ugovor raskida uz obavijest Izvršitelju, ako se iz bilo kojeg razloga raskine ugovor za radove koji je predmet nadzora po ovom Ugovoru.

(2) Raskid će stupiti na snagu 7 (sedam) dana nakon datuma kada Izvršitelj primi takvu obavijest.

(3) U slučaju raskida Ugovora iz razloga navedenih u stavku (1) ovog članka, Naručitelj će platiti Izvršitelju samo do tada izvršene usluge.

**Raskid ugovora od strane izvršitelja**

**Članak 19.**

(1) Izvršitelj ima pravo raskinuti ovaj Ugovor ako Naručitelj:

− ne plati dospjele, ovjerene i nesporne iznose prema privremenim ili okončanoj situaciji u roku od 28 (dvadeset i osam) dana nakon isteka roka za plaćanje;

− dosljedno propušta vršiti svoje obveze i nakon opetovanih opravdanih i prihvatljivih pismenih upozorenja od strane Izvršitelja.

**Prava intelektualnog vlasništva**

**Članak 20.**

(1) Intelektualno vlasništvo koje nastane kao rezultat izvršenja Ugovora ili koje je proizašlo na bilo koji način iz predmeta Ugovora, uključujući pravo iskorištavanja autorskog djela i drugih prava intelektualnog vlasništva kao i pravo na sva tehnička rješenja i podatke koji su u njih uključeni, a do kojih se došlo tijekom izvršavanja Ugovora, pripast će neopozivo i u potpunosti Naručitelju u trenutku kada budu dostavljeni Naručitelju i kada ih on u potpunosti prihvati.

(2) Sva dokumentacija kao što su mape, dijagrami, crteži, specifikacije, planovi, statistički podaci, izračuni, nacrti i podaci iz baza podataka, računalni programi i svi pomoćni zapisi ili materijali koje je Izvršitelj stekao, kompilirao ili pripremio tijekom izvršavanja Ugovora, smatrat će se vlasništvom Naručitelja.

(3) Nakon što izvrši Ugovor, Izvršitelj će dostaviti Naručitelju svu dokumentaciju i materijale koje je koristio tijekom izvršavanja Ugovora.

(4) Izvršitelj ne smije zadržati primjerke navedene dokumentacije i materijala niti ih smije upotrebljavati u svrhe koje nisu u svezi s Ugovorom, osim u slučaju da mu Naručitelj isto prethodno odobri.

(5) Sve informacije, podaci i dokumenti koje je Naručitelj dostavio Izvršitelju za potrebe izvršenja Ugovora ostaju vlasništvo Naručitelja.

(6) Izvršitelj jamči da, prema svom najboljem znanju, informacijama i uvjerenju, nikakvo intelektualno vlasništvo korišteno ili predloženo za korištenje u vezi s predmetom Ugovora ne krši bilo kakva prava intelektualnog vlasništva trećih osoba, i korištenje takvog intelektualnog vlasništva u vezi s Ugovorom ne predstavlja povredu, prisvajanje ili zlouporabu nekog prava na intelektualno vlasništvo treće osobe.

**Viša sila**

**Članak 21.**

(1) Smatrat će se da nijedna Ugovorna strana nije povrijedila ugovornu obvezu ako je u ispunjenju te obveze spriječena nekom od okolnosti više sile koja nastupi nakon sklapanja Ugovora, a prije dospjelosti ugovorne obveze.

(2) Viša sila obuhvaća, ali se ne ograničava na izuzetne događaje ili okolnosti koje su dolje navedene, pod uvjetom da su ispunjeni uvjeti od a) do d):

1. rat, neprijateljstva (bilo objavljeni ili ne), invazije, napad inozemnih neprijatelja;
2. pobuna, terorizam, revolucija, ustanak, vojna ili uzurpirana vlast ili građanski rat;
3. izgredi, nemiri, neredi, štrajk ili obustava rada od strane osoba koje ne pripada Izvršitelju i njegovim podugovarateljima;
4. ratno streljivo, eksplozivni materijali, ionizirajuće zračenje ili radioaktivno zagađenje, osim ako to nije uzorkovano korištenjem od strane Izvršitelja takvog streljiva, eksploziva, zračenja ili radioaktivnosti i
5. prirodne katastrofe kao potres, uragani, tajfuni, vulkanska aktivnost, epidemije, odroni tla, gromovi ili poplave.

(3) Bez obzira na odredbe Ugovora, Izvršitelj neće biti odgovoran zbog kršenja ili neizvršenja Ugovora u opsegu u kojem je kršenje ili neizvršenje Ugovora rezultat događaja više sile.

(4) Ako bilo koja od Ugovornih strana smatra da je nastupila koja od okolnosti više sile koja može utjecati na ispunjavanje njene obveze, o tome će bez odlaganja usmeno obavijestiti drugu Ugovornu stranu, a najkasnije 7 dana od nastanka predmetnog događaja ili saznanja za isti uputit će drugoj ugovornoj strani i pisanu obavijest. U predmetnoj obavijesti treba navesti pojedinosti o prirodi, mogućem trajanju i vjerojatnim posljedicama tog događaja te predočiti dokaze iz kojih se može utvrditi nastupanje ovakvog događaja. Ugovorna strana koja ne postupi sukladno navedenom, odgovorna je drugoj ugovornoj strani za štetu koju ova pretrpi zbog propusta davanja ovakve obavijesti. Ugovorne strane pokušati će novonastalu situaciju riješiti obostranim sporazumom, u cilju optimalnog ostvarenja prava i obveza prema predmetnom Ugovoru. U slučaju nastupanja više sile svaka Ugovorna strana nastavit će izvršavati svoje ugovorne obveze do mjere do koje je to razumno moguće.

(5) Ako su Izvođaču nastali dodatni troškovi zbog uputa Naručitelja iz prethodnog stavka, Izvođač ima pravo na naknadu predmetnih troškova. Traženi iznos prije isplate odobrava Naručitelj.

**Završni izvještaj**

**Članak 22.**

(1) Izvršitelj je obvezan Naručitelju dostaviti završni izvještaj kako je to definirano tehničkim specifikacijama. Naručitelj će Izvršitelju najkasnije 7 (sedam) dana od zaprimanja završnog izvještaja dati pisano očitovanje, odnosno izvještaj odobriti ili dostaviti primjedbe na izvještaj. Ukoliko se Naručitelj ne očituje u navedenom roku, smatrat će se da je izvještaj odobren.

(2) U slučaju da Naručitelj utvrdi da Izvršitelj nije izvršio sve usluge koje su predmet Ugovora ili je iste izvršio neuredno, Naručitelj će uz obrazloženje odbiti završni izvještaj te naložiti Izvršitelju da uredno ispuni svoje obveze.

(3) Odobrenjem završnog izvještaja Naručitelj prihvaća ispunjenje aktivnosti koje su predmet Ugovora, ali se time Izvršitelj ne oslobađa odgovornosti za naknadu štete i/ili naknadu nastalih troškova Naručitelju koji bi nastali kao posljedica Izvršiteljevih propusta u izvršenju ugovora odnosno Izvršiteljeva postupanja protivno odredbama ovog Ugovora, protivno pozitivnim propisima ili pravilima struke.

**Potpuni ugovor, salvatorna klauzula**

**Članak 23.**

(1) Ugovorne strane će u ispunjavanju ovog Ugovora međusobno surađivati u dobroj vjeri te se obvezuju potpisati sve isprave, dati sva očitovanja i obaviti sve druge radnje koje budu bile potrebne radi ispunjavanja ovog Ugovora.

(2) Ukoliko bi pojedina odredba ovog Ugovora bila ili postala nevaljana, to nema utjecaja na valjanost ostalih odredbi ovog Ugovora. U tom će slučaju ugovorne strane nevaljanu odredbu zamijeniti novom koja će u gospodarskom smislu biti najbliža nevaljanoj odredbi.

**Tajnost podataka**

**Članak 24.**

1) Svi podaci koje će Naručitelj i Izvršitelj obrađivati tijekom ispunjavanja obveza po ovom Ugovoru, kao i svi ostali podaci koje ugovorne strane saznaju jedna o drugoj predstavljaju poslovnu tajnu.

(2) Obvezu povjerljivosti prema informacijama koje se smatraju poslovnom tajnom imaju obje ugovorne strane.

(3) Izvršitelj se obvezuje da će sukladno odredbama Opće uredbe o zaštiti osobnih podataka te Zakona o provedbi Opće uredbe o zaštiti podataka (Narodne novine, br. 42/2018) čuvati povjerljivost svih osobnih podataka kojima ima pravo i ovlast pristupa a koji se nalaze u zbirkama osobnih podataka koje je dobio na uvid s ciljem izrade projektnog prijedloga te će iste podatke koristit isključivo u točno navedenu svrhu.

(4) Izvršitelj se obvezuje da osobne podatke kojima ima pravo i ovlast pristupa neće dostavljati/davati na korištenje niti na bilo koji način učiniti dostupnima trećim (neovlaštenim) osobama, te se obvezuje da će povjerljivost osobnih podataka čuvati i nakon prestanka ovlasti pristupa osobnim podacima.

**Prijelazne i završne odredbe**

**Članak 25.**

(1) Sve izmjene i dopune ovog Ugovora valjane se samo ako su sastavljene u pisanom obliku i potpisane od obje ugovorne strane.

**Članak 26.**

(1) Sve možebitne sporove proizašle iz ovoga Ugovora ugovorne strane će nastojati riješiti sporazumno.

(2) Ako u tome ne uspiju, svi sporovi koji proizlaze iz ovoga Ugovora i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, konačno će se riješiti u nadležnosti stvarno nadležnog suda u Zagrebu.

**Članak 27.**

(1) Ugovor je sastavljen u 4 (slovima: četiri) istovjetna primjerka, od kojih svaka strana zadržava po 2 (slovima: dva) primjerka.

(2) Ugovorne strane u znak prihvaćanja prava i obveza koje proistječu iz ovog Ugovora, isti potpisuju po ovlaštenim zastupnicima

ZA IZVRŠITELJA: ZA NARUČITELJA:

Ivanka Đogaš,

Vrhovna ekonoma

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_